ԳՐԱՆՑՎԱԾ Է ***Հավելված 5***

Կազմվել է՝ 14 փետրվարի 2023 թ. և բաղկացած է 8 թերթից

Տպագրված է ընդամենը \_\_\_\_\_\_\_\_\_\_ օրինակ ***Չարենցավան համայնքի ավագանու***

Օրինակ \_\_\_\_\_\_\_\_\_\_\_\_\_ ***2023 թվականի փետրվարի 14-ի***

Գրանցված է՝ ***թիվ 6-Ա որոշման***

Հայաստանի Հանրապետության

իրավաբանական անձանց պետական

ռեգիստրի տարածքային բաժնի

կողմից \_\_\_\_\_\_\_\_\_\_\_\_\_\_\_\_\_\_\_\_

Գրանցման թիվ \_\_\_\_\_\_\_\_\_\_\_\_\_\_

Վկայական \_\_\_\_\_\_\_\_\_\_\_\_\_\_\_\_\_\_\_\_\_\_ **Համայնքի ղեկավար** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Հարկ վճարողի հաշվառման համարը \_\_\_\_\_\_\_\_\_\_\_\_\_\_

Պետական ռեգիստրի

տարածքային բաժնի պետ` **ՀԱԿՈԲ ՇԱՀԳԱԼԴՅԱՆ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ ԿՈՏԱՅՔԻ ՄԱՐԶԻ ՉԱՐԵՆՑԱՎԱՆ ՀԱՄԱՅՆՔԻ ՉԱՐԵՆՑԱՎԱՆ ՔԱՂԱՔԻ «ՔԱՂԱՔԱՅԻՆ ԳՐԱԴԱՐԱՆ»

ՀԱՄԱՅՆՔԱՅԻՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆ

**ԿԱՆՈՆԱԴՐՈՒԹՅՈՒՆ**

**ՉԱՐԵՆՑԱՎԱՆ 2023թ.**

**I .ԸՆԴՀԱՆՈՒՐ ԴՐՈՒՅԹՆԵՐ**

**1.** Հայաստանի Հանրապետության Կոտայքի մարզի Չարենցավան համայնքի Չարենցավան քաղաքի «Քաղաքային գրադարան» համայնքային ոչ առևտրային կազմակերպություն, /այսուհետ՝ հաստատություն/ շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող համայնքային ոչ առևտրային կազմակրպություն է։

**2.** ՀՀ Կոտայքի մարզի Չարենցավան համայնքի Չարենցավան քաղաքի «Քաղաքային գրադարան» համայնքային ոչ առևտրային կազմակերպությունը հանդիսանում է ՀՀ Կոտայքի մարզի Չարենցավան համայնքի Չարենցավան քաղաքի «Քաղաքային գրադարան» ՀՈԱԿ-ի (նախկին անվանումը Չարենցավանի քաղաքային գրադարան բյուջետային հիմնարկ, գրանցամն համարը 39.210.01707, գրանցման ամսաթիվը՝ 16.01.2008թ. պետ. ռեգիստրի վկայական թիվ 01-2) իրավահաջորդը։

**3.** Կազմակերպության իր գործունեության ընթացքում ղեկավարվում է Հայաստանի Հանրապետության օրենսդրությամբ և սույն կանոնադրությամբ։

**4.**Կազմակերպության անվանումն է՝

**ա)** հայերեն լրիվ` Հայաստանի Հանրապետության Կոտայքի մարզի Չարենցավան համայնքի Չարենցավան քաղաքի «Քաղաքային գրադարան» համայնքային ոչ առևտրային կազմակերպություն.

**բ)** հայերեն կրճատ` Չարենցավան համայնքիՉարենցավան քաղաքի «Քաղաքային գրադարան» ՀՈԱԿ.

**գ)** ռուսերեն լրիվ՝ «Городская библиотека» Общины города Чаренцавана Котайкского марза Республики Армения», Общинная некомерческая Организация

**դ)** ռուսերեն կրճատ՝ «Городская библиотека» ОНО общины Чаренцавана

**ե)** անգլերեն լրիվ՝ « Municipal library» non commercial organization, Charentsavan, Region Kotayk, Republic of Armenia.

**զ)** անգլերեն կրճատ՝ « Municipal library » NCO Charentsavan

**5.** Հայաստանի Հանրապետության Կոտայքի մարզի Չարենցավան համայնքի Չարենցավան քաղաքի «Քաղաքային գրադարան» համայնքային ոչ առևտրային կազմակերպությունը հանդիսանում է Կոտայքի մարզի Չարենցավան համայնքի Չարենցավան քաղաքի «Քաղաքային գրադարան» համայնքային ոչ առևտրային կազմակերպության /նախկին անվանումը «Քաղաքային գրադարան» բյուջետային հիմնարկ, գրանցման համար՝ 39.210.01745/ իրավահաջորդը։

**6.** Համայնքային ոչ առևտրային կազմակերպությունը (այսուհետ`կազմակերպություն) շահույթ ստանալու նպատակ չհետապնդող, իրավաբանական անձի կարգավիճակ ունեցող, կրթադաստիարակչական ծրագրեր իրականացնող պետական ոչ առևտրային կազմակերպություն է:

**7.** Կազմակերպությունն իր գործունեության ընթացքում ղեկավարվում է Հայաստանի Հանրապետության Սահմանադրությամբ, «Պետական ոչ առևտրային կազմակերպությունների մասին», «Տեղական ինքնակառավարման մասին» և Հայաստանի Հանրապետության օրենքներով, այլ իրավական ակտերով և սույն կանոնադրությամբ (այսուհետ` կանոնադրություն):

**8.** Կազմակերպության գտնվելու վայրն է (ՀՀ Կոտայքի մարզ Չարենցավան համայնք Չարենցավան քաղաք, 6-րդ թաղամաս, 19 շենք, թիվ 2 շինություն):

**9.**Կազմակերպությունը, որպես սեփականություն, ունի առանձնացված գույք և իր պարտավորությունների համար պատասխանատու է այդ գույքով: Կազմակերպությունը կարող է իր անունից ձեռք բերել ու իրականացնել գույքային և անձնական ոչ գույքային իրավունքներ, կրել պարտականություններ, դատարանում հանդես գալ որպես հայցվոր կամ պատասխանող:

**10.** Կազմակերպությունն ունի Հայաստանի Հանրապետության զինանշանի պատկերով և իր` հայերեն անվանմամբ կլոր կնիք, ձևաթղթեր, խորհրդանիշ և այլ անհատականացման միջոցներ:

**11.** Կազմակերպությունն ունի ինքնուրույն հաշվեկշիռ և բանկային հաշիվ:

**12.** Կազմակերպությունն այլ կազմակերպության հիմնադիր կամ մասնակից կարող է հանդիսանալ միայն հիմնադրի որոշմամբ:

**13.** Կազմակերպությունը Հայաստանի Հանրապետության օրենսդրությամբ սահմանված կարգով կարող է համագործակցել օտարերկրյա կրթական հաստատությունների և կազմակերպությունների հետ:

**2**

**14.**Կազմակերպությունում չեն թույլատրվում քաղաքական և կրոնական կազմակերպությունների ստեղծումն ու գործունեությունը:

II. ԿԱԶՄԱԿԵՐՊՈՒԹՅԱՆ ԳՈՐԾՈՒՆԵՈՒԹՅԱՆ ԱՌԱՐԿԱՆ ԵՎ ՆՊԱՏԱԿՆԵՐԸ

15.Կազմակերպության գործունեության առարկան և նպատակը բնակիչների տեղեկատվական, մշակութային, գիտական և կրթական գործունեություն իրականացնումն է, որն ունի համակարգված հավաքածու, և այն տրամադրում է ֆիզիկական և իրավաբանական անձանց ժամանակավոր օգտագործման համար.

**16.** Կազմակերպության գործունեությունը հիմնվում է ժողովրդավարության և մարդասիրության, հանրամատչելիության, ազգային ու համամարդկային արժեքների զուգորդման, անձի ազատ զարգացման, ինքնավարության և կրթության աշխարհիկ բնույթի սկզբունքների վրա:

**17**. Գրադարանը իրականացնում է հետևյալ պարտադիր գործառույթները.

**ա)** հավաքում, կազմակերպում, պահպանում և օգտագործման է տրամադրում գրադարանային փաստաթղթերը, դրանց վերաբերյալ և այլ բնույթի տեղեկույթ.

**բ)** ցուցակագրում, դասակարգում և կազմում է գրադարանի հավաքածուի գրացուցակը

**գ)** ապահովում է գրադարանի հավաքածուի և տեղեկատվական համակարգերի մատչելիությունը, բացառությամբ օրենքով սահմանված դեպքերի.

**դ)** ապահովում է գրադարանից օգտվողների համար որակյալ ծառայությունների մատուցումը.

**ե)** նպաստում է կրթությանը, խթանում է ընթերցանությանը, ինքնակրթությանը և քաղաքացիների սոցիալական հաղորդակցման գործընթացներին.

**զ)** տրամադրում է գրադարանի հավաքածուի վերաբերյալ անհրաժեշտ տեղեկույթ

**է)** ապահովում է գրադարանային հավաքածուում գտնվող գրավոր հուշարձանների պահպանումը և վերականգնումը.

**ը)** ներդնում է նոր տեղեկատվական տեխնոլոգիաներ:

**18.**Կազմակերպությունը կարող է զբաղվել հիմնադրի կողմից սահմանված ձեռնարկատիրական գործունեության հետևյալ տեսակներով`

**ա)** լրացուցիչ կրթադաստիարակչական ծրագրերի իրականացում,

**բ)** ներկայացումների, համերգների կազմակերպում և կրթական գործունեության այլ տեսակներ:

**գ)** կազմակերպությունը լիցենզավորման ենթակա գործունեության տեսակներով կարող է զբաղվել միայն լիցենզիայի հիման վրա:

**III. ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐԸ**

19. Գրադարան՝ տեղեկատվական, մշակութային, գիտական և կրթական գործունեություն իրականացնող կազմակերպություն, որն ունի համակարգված հավաքածու, և այն տրամադրում է ֆիզիկական և իրավաբանական անձանց ժամանակավոր օգտագործման համար․

IV. ԿԱԶՄԱԿԵՐՊՈՒԹՅԱՆ ԿԱՌԱՎԱՐՈՒՄԸ

**20.** Հաստատության կառավարումն իրականացնում է հիմնադիրը՝ Չարենցավան համայնքի ղեկավարը, գործադիր մարմինը` հաստատության տնօրենը:

**21.**Կազմակերպության հիմնադիրն ունի կազմակերպության գործունեությանը և կառավարմանը վերաբերող ցանկացած հարցի վերջնական լուծելու իրավունք` բացառությամբ օրենքով նախատեսված դեպքերի:

**22.** Կազմակերպության հիմնադրի բացառիկ լիազորություններն են`

**ա)** Կազմակերպության հիմնադրումը.

**բ)** Կազմակերպության գործունեության առարկայի և նպատակների, այդ թվում` նրա կողմից իրականացվող ձեռնարկատիրական գործունեության տեսակների սահմանումը.

**3**

**գ)** Կազմակերպության սեփականության իրավունքով հանձնվող և (կամ) ամրացվող՝ համայնքին պատկանող գույքի կազմի հաստատումը

**դ)** Կազմակերպության կանոնադրության հաստատումը և դրանում փոփոխությունների կատարումը.

**ե)** Կազմակերպության կառավարման համակարգի սահմանումը

**զ)** Կազմակերպության վերակազմակերպումը և լուծարումը.

**է)** լուծարման հանձնաժողովի նշանակումը և լուծարման հաշվեկշռի հաստատումը

**ե)** Հայաստանի Հանրապետության օրենսդրությամբ և սույն կանոնադրությամբ նախատեսված այլ հարցերի լուծումը:

**23.** Համայնքի ղեկավարն իրականացնում է կազմակերպության ընդհանուր կառավարումը , ապահովում նրա բնականոն գործունեությունը և պատասխանատվություն կրում դրանց չկատարման կամ ոչ պատշաճ կատարման համար:

**24.** Համայնքի ղեկավարը՝

**ա)** սույն կանոնադրությամբ սահմանված կարգով իրականացնում է կազմակերպության կառավարման մարմինների ձևավորումը և նրանց լիազորությունների վաղաժամկետ դադարեցումը

**բ)** վերահսկողություն է իրականացնում կազմակերպության գործունեության նկատմամբ

**գ)** կասեցնում կամ ուժը կորցրած է ճանաչում կազմակերպության տնօրենի՝ Հայաստանի Հանրապետության օրենսդրության պահանջներին հակասող հրամանները, հրահանգները, կարգադրություններն ու ցուցումները.

**դ)** լսում է Կազմակերպության գործունեության մասին հաշվետվություններ, քննում դրա գործունեության վերստուգման արդյունքները.

**ե)** վերահսկողություն է իրականացնում կազմակերպության ամրացված պետական սեփականության օգտագործման և պահպանության նկատմամբ.

**զ)** համայնքի ավագանու որոշմամբ՝ կազմակերպության կանոնադրությամբ նախատեսված դեպքերում համաձայնություն է տալիս իր գույքի օտարման կամ վարձակալության հանձնման համար.

**է)** հաստատում է կազմակերպության տարեկան հաշվետվությունները և տարեկան հաշվեկշիռը

**ը)** կազմում է կազմակերպության հաստիքացուցակը ու ծախսերի նախահաշիվը և դրանք ներկայացնում ավագանու հաստատմանը

**թ)** իրականացնում է օրենքով, հիմնադրի որոշումներով և հաստատության կանոնադրությամբ նախատեսված այլ գործառույթներ.

**25.** Կազմակերպության տնօրենն իրականացնում է հաստատության ընթացիկ գործունեության ղեկավարումը: Տնօրենը պաշտոնի նշանակում և պաշտոնից ազատում է Հայաստանի Հանրապետության օրենսդրությամբ և սույն կանոնադրությամբ սահմանված կարգով:

Տնօրենն օրենքներով, համայնքի ղեկավարի, ավագանու որոշումներով, սույն կանոնադրությամբ և իրեն վերապահված լիազորությունների սահմաններում ղեկավարում է հաստատության գործունեությունն ու կրում պատասխանատվություն օրենքների, այլ իրավական ակտերի, համայնքի ղեկավարի որոշումների, սույն կանոնադրության և կնքված պայմանագրերի` պահանջները չկատարելու կամ ոչ պատշաճ կատարելու համար:

**26.** Տնօրենը`

**ա)** առանց լիազորագրի հանդես է գալիս հաստատության անունից, ներկայացնում նրա շահերը և կնքում գործարքներ.

**բ)** նախագահում է կազմակերպության խորհրդի նիստերը.

**գ)** Հայաստանի Հանրապետության օրենսդրությամբ, համայնքի ղեկավարի և ավագանու որոշումներով ու սույն կանոնադրությամբ սահմանված կարգով տնօրինում է հաստատության գույքը, այդ թվում` ֆինանսական միջոցները.

**դ)** տալիս է կազմակերպության անունից հանդես գալու լիազորագրեր, այդ թվում` վերալիազորման իրավունքով լիազորագրեր.

**4**

**ե)** աշխատանքի նշանակում ու աշխատանքից ազատում է հաստատության աշխատողներին, նրանց նկատմամբ կիրառում խրախուսման միջոցներ և նշանակում կարգապահական տույժեր.

**զ)** բանկերում բացում է հաշվարկային հաշիվներ.

**է)** կատարում է աշխատանքի բաշխում վարչական աշխատողների միջև.

**ը)** առաջարկության տեսքով համայնքի ղեկավարին է ներկայացնում հաստատության կառուցվածքը և կառուցվածքային ստորաբաժանումների իրավասությունները

**թ)** օրենքով և սույն կանոնադրությամբ սահմանված իր լիազորությունների սահմաններում արձակում է հրամաններ, հրահանգներ, տալիս պարտադիր կատարման համար ցուցումներ և վերահսկում դրանց կատարումը.

**ժ)** իրականացնում է կադրերի և սպասարկող անձնակազմի ճիշտ ընտրություն և անհրաժեշտ պայմաններ ստեղծում նրանց մասնագիտական մակարդակի բարձրացման համար.

**ժա)** վերահսկողություն է իրականացնում հաստատության աշխատողների կողմից իրենց աշխատանքային

պարտականությունների կատարման նկատմամբ.

**ժբ)** ապահովում է ներքին աշխատանքային կարգապահության կանոնների, աշխատանքի պաշտպանության և անվտանգության տեխնիկայի պահպանումը.

**ժգ)** գույքային պատասխանատվություն է կրում իր մեղքով հաստատությանը պատճառած վնասի համար

**ժդ)** իրականացնում է Հայաստանի Հանրապետության օրենսդրությանը չհակասող և հաստատության կառավարման մյուս մարմիններին չվերապահված այլ լիազորություններ:

**27.** Կազմակերպության աշխատանքի արդյունավետ կազմակերպման նպատակով ձևավորվում է խորհրդակցական մարմին` խորհուրդ:

**28.** Խորհուրդն իր լիազորության սահմաններում քննարկում և առաջարկություններ է ներկայացնում`

**ա)** կազմակերպության գործունեության հիմնական ուղղությունների և կրթական ծրագրերի, առաջադրված խնդիրների իրականացման ձևերի ու միջոցների վերաբերյալ.

**բ)** ծրագրերի վերաբերյալ` ելնելով կազմակերպության հիմնական խնդիրներից, նպատակներից, կադրային և նյութական հնարավորություններից,

**գ)** լրացուցիչ կրթական ծրագրերի և առաջավոր փորձի տարածման վերաբերյալ.

**դ)** աշխատողների որակավորման բարձրացման և խրախուսման վերաբերյալ:

**ե)** խորհրդի նիստը հրավիրվում է առնվազն եռամսյակը մեկ անգամ:

**զ)** խորհրդի որոշումներն ընդունվում են ձայների պարզ մեծամասնությամբ, նիստերը նախագահում է հաստատության տնօրենը:

**29**. Տնօրենի բացակայության դեպքում, համայնքի ղեկավարի գրավոր կարգադրության համաձայն, տնօրենի լիազորություններն իրականացնում է հաստատության աշխատակիցներից մեկը:

**30.** Հաստատությունը գործում է ամբողջ տարվա ընթացքում: Հաստատությունում սահմանվում է հնգօրյա ուսումնական շաբաթ` երկու հանգստյան օրով (շաբաթ և կիրակի) ըստ ուսումնական պլանի:

**V. ԿԱԶՄԱԿԵՐՊՈՒԹՅԱՆ ՍԵՓԱԿԱՆՈՒԹՅՈՒՆԸ, ՆՐԱՆ ԱՄՐԱՑՎԱԾ ԳՈՒՅՔԸ ԵՎ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

**31.** Հաստատության սեփականությունը ձևավորվում է հաստատության հիմնադրման ժամանակ և հետագայում հիմնադրի կողմից սեփականության իրավունքով նրան հանձնվող, ինչպես նաև հաստատության գործունեության ընթացքում արտադրված և ձեռք բերված գույքից:

**32.** Հաստատությունն իրավունք ունի օրենքին, հիմնադրի որոշումներին և (կամ) իր կանոնադրությանը համապատասխան իր հայեցողությամբ տիրապետելու, տնօրինելու և օգտագործելու սեփականության իրավունքով իրեն պատկանող գույքը՝ առանց օտարման իրավունքի:

**5**

**33.** Հաստատության սեփականության պահպանման հոգսը կրում է հաստատությունը:

**34.** Հաստատության սեփականության վրա կարող է տարածվել բռնագանձում՝ միայն դատական կարգով:

**35.** Հիմնադիրն իրավունք ունի վերցնելու իր կողմից հաստատությանն ամրացված գույքը:

**36.** Հաստատությունն իրավունք չունի ամրացված գույքը կամ դրա նկատմամբ իր իրավունքները օտարելու, գրավ դնելու, անհատույց օգտագործման հանձնելու:

**37.** Հաստատությունն իրավունք չունի իրեն ամրացված գույքը հանձնելու վարձակալության, բացառությամբ հիմնադրի և ավագանու սահմանված դեպքերի:

**ա)** գրադարանի տարածքի օգտագործման տրամադրման կարգը , վարձավճարի չափը և այլ պայմանները սահմանում է համայնքի ավագանին՝ համայնքի ղեկավարի ներկայացմամբ: Ամրացված գույքի օգտագործման արդյունքում հաստատության ստացած եկամուտները հաստատության սեփականությունն են, բացառությամբ ամրացված գույքի վարձակալությունից գոյացած վճարներից, որոնք սահմանված կարգով

ուղղվում են համայնքային բյուջե: Հաստատությանն ամրացված գույքի օգտագործման ընթացքում առաջացած անբաժանելի բարելավումները հիմնադրի սեփականությունն են:

**բ)** Հաստատության լուծարման դեպքում նրա գույքի օգտագործման և տնօրինման կարգը որոշում է համայնքի ավագանին:

**38.** Հաստատությունը Հայաստանի Հանրապետության օրենսդրությամբ սահմանված կարգով տնօրինում է իր ֆինանսական միջոցները:

**39.** Հաստատությունը ֆինանսավորում է հիմնադիրը: Հաստատության ֆինանսական միջոցները գոյանում են համայնքի բյուջետային և Հայաստանի Հանրապետության օրենսդրությամբ չարգելված լրացուցիչ աղբյուրներից:

**40.** Հաստատության ֆինանսավորման լրացուցիչ աղբյուրներն են`

**ա)** Հայաստանի Հանրապետության կառավարության սահմանած կարգով վճարովի կրթադաստիարակչական ծառայությունների մատուցումից ստացված միջոցները.

**բ)** բարեգործական, նպատակային ներդրումները, Հայաստանի Հանրապետության և օտարերկրյա կազմակերպությունների ու քաղաքացիների նվիրատվությունները.

**գ)** Հայաստանի Հանրապետության օրենսդրությամբ չարգելված և հաստատության կանոնադրական խնդիրներին չհակասող գործունեությունից ստացված միջոցները:

**41.** Հաստատության գործունեության տարեկան ֆինանսական հաշվետվությունների հավաստիությունը կարող է ենթարկվել աուդիտի (վերստուգման)` լիազոր մարմնի կողմից ընտրված աուդիտորի կամ հիմնադրի կողմից:

**42.** Հաստատությունը շահույթը նպատակաուղղում է իր կանոնադրական խնդիրների իրականացմանը, նյութատեխնիկական բազայի ամրապնդմանը, աշխատողների սոցիալական հարցերի բարելավմանը:

**43.** Հաստատությունը հարկերը, տուրքերը և պարտադիր այլ վճարներ վճարում է շահույթ ստանալու նպատակ չհետապնդող (ոչ առևտրային) կազմակերպությունների համար նախատեսված կարգով ու չափով:

VI. ԳՐԱԴԱՐԱՆՆԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

**44.** Չարենցավան համայնքի քաղաքային գրադարանը իրավունք ունի՝

**ա)** հիմնադրի հետ համաձայնեցնելով` հաստատելու գրադարանից օգտվելու կանոնները.

**բ)** պահանջել գրադարանին պատճառած վնասի փոխհատուցում` օրենքով սահմանված կարգով.

**գ)** մասնակցելու դրամաշնորհային կամ այլ մրցութային ծրագրերին` գրադարանային գործի զարգացման նպատակով.

**6**

**ե)** համագործակցելու օտարերկրյա պետությունների գրադարանների և այլ կազմակերպությունների հետ, անդամակցելու միջազգային կազմակերպություններին, մասնակցելու միջազգային գրադարանային ծրագրերի իրականացմանը

**զ)** ինքնուրույն որոշելու հավաքածուների համալրման աղբյուրները.

**է)** գրադարանային հավաքածուներից դուրս գրելու և օտարելու նյութական կրիչներ, բացառությամբ

ազգային գրադարանային հավաքածուի կազմում ընդգրկվածների` համաձայնեցնելով հիմնադրի հետ`

Հայաստանի Հանրապետության օրենսդրությանը համապատասխան:

**45.** Գրադարանները պարտավոր են՝

**ա)** իրենց գործունեությունն իրականացնել գործող օրենսդրությանը, սույն օրենքին, գրադարանի կանոնադրությանը, գրադարանից օգտվելու կանոններին համապատասխան.

**բ)** իրենց գործունեության մասին հաշվետվություններ ներկայացնել հիմնադրին և ազգային վիճակագրական ծառայությանը:

**գ)** գրադարանից օգտվողների պահանջին համապատասխան` տրամադրել տեղեկույթ իրենց գործունեության, հավաքածուների օգտագործման և համալրման վերաբերյալ.

**դ)** իրականացնել գրադարանային հավաքածուների համալրումը, հաշվառումը, պահպանությունը, վերականգնումը` լիազորված պետական մարմնի սահմանած կարգով.

**ե)** պահպանել գրադարանից օգտվողի հարցումների և օգտագործած տեղեկույթի գաղտնիությունը` որպես նրա անձնական տեղեկույթ, բացառությամբ օրենքով սահմանված դեպքերի.

**զ)** իրազեկել ֆիզիկական և իրավաբանական անձանց գրադարանի ծառայություններից օգտվելու կանոնների մասին:

**46.** պարբերաբար գրադարանում անցկացնել սանիտարական օր, որի ժամանակ մաքրվում և փոշեհանվում են գրադարանի տարածքները և հավաքածուները: Փոշեհանումը իրականացվում է տարեկան 1-2 անգամ, իսկ բաց հասանելիության հավաքածուները՝ տարեկան 3-4 անգամ:

VII. ԳՐԱԴԱՐԱՆԻՑ ՕԳՏՎՈՂՆԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ

**47.** Հայաստանի Հանրապետության տարածքում յուրաքանչյուր ոք ունի գրադարանային ծառայություններից օգտվելու իրավունք` անկախ սեռից, ռասայից, մաշկի գույնից, էթնիկական կամ սոցիալական ծագումից, գենետիկական հատկանիշներից, լեզվից, կրոնից, աշխարհայացքից,

քաղաքական կամ այլ հայացքներից, ազգային փոքրամասնությանը պատկանելությունից, գույքային վիճակից, ծնունդից, հաշմանդամությունից, տարիքից կամ անձնական կամ սոցիալական բնույթի այլ հանգամանքներից:

**48.** Քաղաքացիների գրադարանային ծառայություններից օգտվելու իրավունքն ապահովվում է`

**ա)** գրադարանների համակարգի միջոցով, գրադարանների տեսակների բազմազանությամբ.

**բ)** գրադարանների զարգացման գործում պետական հոգածությամբ` անկախ նրանց կազմակերպական-իրավական տեսակից, սեփականության ձևից, բնույթից և գործունեության ծավալից:

**49.** Գրադարանի ծառայություններից օգտվողների իրավունք ունեն՝

**ա)** օգտվելու գրադարանի հավաքածուից` սույն օրենքով, այլ օրենքներով և իրավական ակտերով սահմանված կարգին և գրադարանից օգտվելու կանոններին համապատասխան (բացառությամբ օրենքով սահմանված դեպքերի).

**բ)** օգտվելու միջգրադարանային բաժնույթի ծառայություններից.

**գ)** անվճար ստանալու տեղեկույթ գրադարանային հավաքածուներում ընդգրկված պահանջվող փաստաթղթի վերաբերյալ.

**դ)** օգտվելու գրադարանի ընտրության և մատչելիության իրավունքից` իր պահանջմունքներին և հետաքրքրություններին համապատասխան:

**50.** Ֆիզիկական սահմանափակումներ ունեցող անձինք իրավունք ունեն գրադարանային ծառայություններից օգտվելու համապատասխան սպասարկման այլ միջոցներով:

**51.** Գրադարանի ծառայությունից օգտվողների պարտականությունները՝

**7**

**ա)** գրադարանի ծառայությունից օգտվողները պարտավոր են պահպանել գրադարանի ծառայություններից և գրադարանային հավաքածուից օգտվելու կանոնները:

**բ)** գրադարանի հավաքածուին և (կամ) այլ գույքին վնաս պատճառելու դեպքում գրադարանի ծառայությունից օգտվողը վերականգնում է գրադարանի հավաքածուն և (կամ) այլ գույքը կամ փոխհատուցում դրանց շուկայական արժեքի չափով: Գրադարանային հավաքածուներից օգտվելու կանոնները խախտելու դեպքում գրադարանի ծառայությունից օգտվողը պատասխանատվություն է կրում օրենքով սահմանված կարգով:

VIIΙ. ՀԱՍՏԱՏՈՒԹՅԱՆ ՎԵՐԱԿԱԶՄԱԿԵՐՊՈՒՄԸ ԵՎ ԼՈՒԾԱՐՈՒՄԸ

**52.** Հաստատությունը վերակազմակերպվում և լուծարվում է Հայաստանի Հանրապետության օրենսդրության համաձայն:

**53.** Հաստատության լուծարման դեպքում հաստատության պարտատերերի պահանջների բավարարումից հետո մնացած գույքն ուղղվում է Հայաստանի Հանրապետության պետական բյուջե:

**54.** Հաստատությունը կարող է վերակազմակերպվել և լուծարվել Հիմնադրի որոշմամբ՝ Հայաստանի Հանրապետության օրենսդրությամբ սահմանված կարգով: Հաստատությունը կարող է լուծարվել նաև սնանկության հետևանքով, իսկ օրենքով նախատեսված դեպքերում նաև դատական կարգով:

**55**. Հաստատության լուծարմամբ նրա գործունեությունը դադարում է՝ առանց իրավունքներն ու պարտականություններն իրավահաջորդության կարգով այլ անձանց անցնելու:

**ΙХ. ԵԶՐԱՓԱԿԻՉ ԴՐՈՒՅԹՆԵՐ**

**56.** Այն բոլոր հարցերը, որոնք սույն կանոնադրությամբ չեն կարգավորվել, կարգավորվում են Հայաստանի Հանրապետության օրենսդրությամբ՝ ՀՀ Սահմանադրությամբ կամ այլ օրենքներով և հիմնադրի որոշումներով:

**8**